בעזרת הדופלר מזהים העורקים וקרן הלייזר סוגרת את העורקים השטחיים שמספקים דם לטחורים. אחוז החזרה בגישה זו נע בין 8% ל- 10%. בגישה זו ניתן לטפל בטחורים דרגה שנייה ושלישית. פעולה זו נעשית ללא הרדמה, אך משתמשים בטשטוש קל. טיפול חדנשי נוסף בעזרת הלייזר הוא טיפול בפיסטולות פריאנאליות. פיסטולה היא תעלה שמחברת בין הרקטום לעור וגורמת להפרשות מוגלתיות ודימום. הפיסטולה יכולה להיות פשוטה, אך גם מסובכת מאד ומערבת את הסוגרים של פי הטבעת. בעזרת הלייזר ניתן לטפל בפיסטולה ללא פגיעה בסוגרים האנאליים. אחוזי ההצלחה של גישה זו הם כ- 88%. ניתוחים באזור פי הטבעת חייבים להיות מבוצעים על ידי רופאים מנוסים בתחום, על מנת לא לגרום לנזק לסוגרים, שכתוצאה ממנו החולה יישאר ללא שליטה על הסוגרים האנאליים. סיבוך רציני זה פוגע באיכות החיים של החולים ומחייב טיפולים מורכבים. על מנת לתקן נזק זה, נדרש מומחה בשטח זה, אשר גם מבצע תיקון לסוגרים האנאליים בגישה ניתוחית או דרך השתלת קוצב סקראלי. הצלחת גישה זו מגיעה לכ-88%.